CELEX: 22012D0138
Language: bg
Date: 2012-07-13 00:00:00
Title: Решение на Съвместния комитет на ЕИП № 138/2012 от 13 юли 2012 година за изменение на приложение XX (Околна среда) към Споразумението за ЕИП

8.11.2012   
            
            
               BG
            
            
               Официален вестник на Европейския съюз
            
            
               L 309/20
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 138/2012
   от 13 юли 2012 година
   за изменение на приложение XX (Околна среда) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XX към Споразумението беше изменено с Решение на Съвместния комитет на ЕИП № 117/2012 от 15 юни 2012 г. (1)
               
            
         
               (2)
            
            
               Регламент (ЕС) № 333/2011 на Съвета от 31 март 2011 г. за установяване на критерии за това кога определени типове скрап престават да бъдат отпадъци по Директива 2008/98/ЕО на Европейския парламент и на Съвета (2) следва да бъде включен в Споразумението,
            
         ПРИЕ НАСТОЯЩОТО РЕШЕНИЕ:
   Член 1
   След точка 32ее (Директива 2008/98/ЕО на Европейския парламент и на Съвета) от приложение XX към Споразумението се вмъква следната точка:
   
               „32ееа.
            
            
               
                  32011 R 0333: Регламент (ЕС) № 333/2011 на Съвета от 31 март 2011 г. за установяване на критерии за това кога определени типове скрап престават да бъдат отпадъци по Директива 2008/98/ЕО на Европейския парламент и на Съвета (ОВ L 94, 8.4.2011 г., стр. 2).
               За целите на настоящото споразумение разпоредбите на регламента се четат със следната адаптация:
               В член 2, буква д) и в точка 6 от декларацията за съответствие, установена в приложение III, след думите „митническата територия на Съюза“ се вмъкват думите „или на териториите на държавите от ЕАСТ“.“
            
         Член 2
   Текстовете на Регламент (ЕС) № 333/2011 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 14 юли 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3), или в деня на влизане в сила на Решение на Съвместния комитет на ЕИП № 126/2012 от 13 юли 2012 г. (4) или на Решение на Съвместния комитет на ЕИП № 136/2012 от 13 юли 2012 г. (5), в зависимост от това, коя дата е по-късната.
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 13 юли 2012 година.
      
         
            За Съвместния комитет на ЕИП
         
         
            Председател
         
         Atle LEIKVOLL
      
   
   
      (1)  ОВ L 270, 4.10.2012 г., стр. 40.
   
      (2)  ОВ L 94, 8.4.2011 г., стр. 2.
   
      (3)  Без отбелязани конституционни изисквания.
   
      (4)  Вж. страница 4 от настоящия брой на Официален вестник.
   
      (5)  Вж. страница 17 от настоящия брой на Официален вестник.